Israelsk grensepoliti i den palestinske landsbyen Nabi Salih på Vestbredden under en demonstrasjon i 2011.
**Grensevakt** er en vaktpost, ofte militær, som utfører kontroll langs en landegrense. Grensevakter har politimyndighet.

Blant de mest kjente og forhatte grensevaktene verden kjenner til, var de Stasi-kontrollerte vaktpostene som kontrollerte på østtysk side av Berlinmuren og langs grensa mellom tidligere Øst-Tyskland og Vest-Tyskland. I dag er trolig arbeidspresset størst hos amerikanske grensevakter som patruljerer langs USAs landegrense mot Mexico.

Grensevakt i Norge
------------------

Henrik Angells *Fortællinger fra Grænsevagten 1905* utgitt 1906. (Klikk på bildet for å åpne et djvu-dokument med boksidene.)
Grensevakt ved Garnisonen i Sør-Varanger ved Elvenes grensestasjon 2008
Under første verdenskrig var det ikke utstasjonert norske grensevakter langs grensen mot Sverige, men marinen patruljerte i de norske farvannene for å sikre at Norges nøytralitet ble overholdt, og at andre lands båter ikke kom inn i norske farvann uten tillatelse. I begynnelsen av 1920-årene ble grensevakter satt til å vokte grensene langs Sovjetunionen. Disse grensevaktene ble også utstasjonert under andre verdenskrig. 

* Forpost ved Lier skanse i Vinger under den norske grensevakten langs svenskegrensa i forbindelse med unionsoppløsningen i 1905. Postkort: Narve SkarpmoenForpost ved Lier skanse i Vinger under den norske grensevakten langs svenskegrensa i forbindelse med unionsoppløsningen i 1905. Postkort: Narve Skarpmoen
* Feltbefestning under arbeid ved Lier i Vinger under grensevakten i 1905 Foto: Narve Skarpmoen / Norges historie, Kristiania 1909Feltbefestning under arbeid ved Lier i Vinger under grensevakten i 1905 Foto: Narve Skarpmoen / *Norges historie*, Kristiania 1909
* «Strandvagt ved Smørvarden (ved Kristiansand) sept. 1914» Postkort: Ole Hangaard (1854-1936) / Nasjonalbibliotekets bildesamling«Strandvagt ved Smørvarden (ved Kristiansand) sept. 1914» Postkort: Ole Hangaard (1854-1936) / Nasjonalbibliotekets bildesamling

Grensevakt i Finland
--------------------

Utdypende artikkel: Den finske grensevakten

Tjenestemann og -hund i Den finske grensevakten
I Finland er grensevakten en militær etat underlagt Innenriksministeriet. Den har et mannskap på 3 600 personer, hvorav 500 er vernepliktige. Ved mobilisering inngår etaten i det finske forsvaret og får et mannskap på omkring 23 000 personer

Grensevaktens hovedoppgaver er:

* bevoktning av Finlands landgrenser og territorialfarvann
* passkontroll ved grenseoverganger, flyplasser og havner
* redningstjeneste (hovedsakelig til sjøs)
* (i krigstid) patruljevirksomhet og geriljakrigføring bak fiendens linjer

Grensevakt i Russland
---------------------

Utdypende artikkel: Den russiske grensevakten

*Den russiske grensevakta* (russisk:Пограничная служба Федеральной службы безопасности Российской Федерации, 'grensetjenesten for den føderale sikkerhetstjenesten i den russiske føderasjon') er en organisasjon innen den russiske sikkerhetstjenesten, FSB, med ansvar for grensevakt og grensekontroll i Russland. Et eksempel er grensa mot Norge.

Grensekontroll ved den polske grensa til Kaliningrad oblast
Oppdrag: 

* Opprettholde Russland sin territorielle og fiskale suverenitet gjennom å hindre ulovlige grensepasseringer av personell og varer.
* Vern om Russland sine økonomiske interesser og naturressurser til lands og til havs, inkludert illegal jakt og fiske.
* Bekjempe terrorisme, utenlandsk infiltering og andre trusler mot Russland i grenseområdene.

Andre eksempler
---------------

* Australian Border Force
* Gränspolisen i Sverige
* UK Border Force
* U.S. Border Patrol

Referanser
----------

1. ↑  Приказ № 349 от 3.7 .1999 г.
2. ↑  «Arkivert kopi». Arkivert fra originalen 22. mars 2019. Besøkt 20. desember 2019.

Eksterne lenker
---------------

* (en) Border guards – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** NDL **·** NKC
 |